Аляксандар Міронаў

**Аляксандар Яўгенавіч Міронаў** (23 лістапада 1910, Ворша — 15 сьнежня 1992) — беларускі празаік, перакладчык. Заслужаны работнік культуры БССР (1978).

## Біяграфія
Нарадзіўся 23 лістападу 1910 году ў Воршы ў сям’і чыгуначніка. Скончыў агульнаадукацыйныя курсы ў 1929 годзе. У 1930 годзе — рэпарцёр газэты «Звязда». У 1930 годзе выехаў у Архангельск, працаваў журналістам, матросам. Плаваў па параходзе «Сталін» на Шпіцбэрген і на шхуне «Бялуха» на Новую Зямлю. З 1930 па 1933 год cлужыў ў гандлёвым флёце, прымаў удзел у выратаваньні чалюскінцаў (1933—1934). Супрацоўнічаў з газэтамі: «Правда Севера», «Моряк Севера» (1934—1941), быў уласным карэспандэнтам газэты «Звязда», адказным сакратаром альманаха «Советская Отчизна». Сябра Саюзу пісьменьнікаў СССР з 1939 году.

У 1942 годзе скончыў школу вахтавых камандзіраў баявога карабля. Падчас нямецка-савецкай вайны служыў на Паўночным флоце. Пасьля дэмабілізацыі ў 1946 годзе прыехаў у Менск.

У 1946—1947 гадох — уласны карэспандэнт газэты «Звязда», у 1947—1950 гадах — адказны сакратар рэдакцыі альманаху «Советская Отчизна», начальнік сцэнарнага аддзелу кінастудыі «Беларусьфільм».

Жыў у Менску і Кактэбэлі (Крым). Памёр 15 сьнежня 1992 году. Па завяшчаньні, пасьля сьмерці прах развеяны над Чорным морам.

## Творчасьць

Пісаў на расейскай мове. З літаратурна-мастацкімі творамі ў друку пачаў выступаць у 1930 годзе. Першы зборнік нарысаў «Марскія будні» выйшаў у свет у Архангельску ў 1932 годзе. Выдаў таксама кнігі аповесьцяў, апавяданьняў «Паход „Чалюскіна“» (1935), «Вялікае сэрдца» (1939), «Крэпасьць у ільдах» (1944), раманы «Караблі выходзяць у акіян» (1957), «Толькі мора вакол» (1962), «Лядовая адысея. Запіскі чалюскінца» (1966), «Не поле перайсьці» (1975) і іншыя.

На словы А. Міронава напісаныя песні («Зубронак» П. Падкавырава і іншыя).

## Бібліяграфія
* Морские будни. Апавяданьні. Архангельск, 1932.
* Коса на камень. Аповесьць. Менск, 1967.
* Избранные произведения. Менск, Беларусь, 1970—1971.
* Через тысячу смертей. Аповесьць. Менск, 1972.
* Не поле перейти. Раман. Менск, 1975.
* Корабли выходят в океан. Раман. Менск, 1980.
* Дед-Мавр. Повесть-воспоминания. Менск, 1983.
* Ледовая одиссея. Записки челюскинца. Аповесьць. Менск, 1984
* Избранные произведения. В 2 томах. Менск, 1986.

## Узнагароды
* Ордэн Чырвонай Зоркі за ўдзел у чалюскінскай эпапеі (1934),
* Ордэн Чырвонай Зоркі за працу ў газэце «Северная вахта» (1945),
* Ордэн Айчыннай вайны II ступені (1985),
* Ордэн Дружбы народаў,
* Ордэн «Знак Пашаны»,
* Ганаровыя граматы Вярхоўнага Савету БССР,
* Ганаровы палярнік Савецкага Саюзу,
* Заслужаны работнік культуры БССР (1978).

## Крыніцы

## Літаратура
* Міронаў Аляксандр Яўгенавіч // Беларуская энцыклапедыя: У 18 т. / Рэдкал.: Г. П. Пашкоў і інш.. — Мн.: БелЭн, 2000. — Т. 10: Малайзія — Мугаджары. — С. 467. — 544 с — 10 000 экз. — ISBN 985-11-0169-9 (т. 10), ISBN 985-11-0035-8.
* Аляксандр Міронаў // Беларускія пісьменнікі: Біябібліяграфічны слоўнік. У 6 т. / пад рэд. А. І. Мальдзіса. — Мн.: БелЭн, 1992—1995.

Катэгорыя:Расейскамоўныя пісьменьнікі
Катэгорыя:Беларускія літаратары
Катэгорыя:Сябры Саюзу пісьменьнікаў СССР
Катэгорыя:Заслужаныя работнікі культуры БССР
Катэгорыя:Беларускія перакладчыкі